EkBass/fiwiki-20250220-pages-articles huggingface dataset:
Aleksi Kivelä

Aleksi Marko Oskari Kivelä (s. 23. toukokuuta 2000 Jyväskylän mlk) on suomalainen keskimatkojen juoksija. Hän edustaa Lempäälän Kisa Yleisurheilua. Hänen valmentajanaan toimii Pasi Kivelä. Kalevan kisoissa Kivelä sai pronssia 800 metrin juoksussa vuonna 2024 ajalla 1.52,61 sekä 1 500 metrin juoksussa vuonna 2021 ajalla 3.51,71, vuonna 2022 ajalla 3.49,50, vuonna 2023 ajalla 3.46,42 ja 2024 ennätyksellään 3.42,13. Viestijuoksun SM-kilpailuissa hän on saavuttanut 4 000 metrin viestissä kultaa 2022 ja 2023. Sisäratojen SM- kilpailuissa hän on saavuttanut 800 metrillä kultaa vuonna 2024 ja hopeaa 2023 ja 1 500 metrillä kultaa 2024 ja pronssia 2023. Kivelän ennätys 1 500 metrillä on 28. kesäkuuta 2024 Vaasassa juostu 3.42,13 ja 800 metrillä 30. heinäkuuta 2023 Lahdessa juostu 1.50,05. == Lähteet == Luokka:Suomalaiset keskimatkojen juoksijat Luokka:Vuonna 2000 syntyneet Luokka:Elävät henkilöt
Copper Riverin väestönlaskenta-alue

Copper Riverin väestönlaskenta-alue () on Yhdysvaltojen Alaskan osavaltiossa sijaitseva väestönlaskenta-alue. Sen väkiluku oli 2 617 vuonna 2020. Väestönlaskenta-alueen suurin asutuskeskus on Glennallen. Väestönlaskenta-alue on perustettu 2019. == Lähteet == == Aiheesta muualla == Luokka:Alaskan väestönlaskenta-alueet
Chugachin väestönlaskenta-alue

Chugachin väestönlaskenta-alue () on Yhdysvaltojen Alaskan osavaltiossa sijaitseva väestönlaskenta-alue. Sen väkiluku oli 7 102 vuonna 2020. Väestönlaskenta-alueen suurin kaupunki on Valdez. Väestönlaskenta-alue on perustettu 2019. == Lähteet == == Aiheesta muualla == Luokka:Alaskan väestönlaskenta-alueet
Evan Mobley

Evan Mobley (s. 18. kesäkuuta 2001 San Diego, Kalifornia) on yhdysvaltalainen koripalloilija, pelipaikaltaan sentteri. == Pelaajaura == Mobley pelasi kauden 2020–2021 yliopistokoripalloa Etelä-Kalifornian joukkueessa ja sai kauden suorituksistaan lukuisia tunnustuksia ja palkintoja ollen muun muassa konferenssinsa vuoden pelaaja ja puolustuspelaaja.https://usctrojans.com/sports/mens-basketball/roster/evan- mobley/11421 Cleveland Cavaliers varasi Mobleyn NBA:han kolmannella vuorolla vuoden 2021 varaustilaisuudessa.Basketball-Reference.com Yhdysvaltain nuorisomaajoukkueissa Mobley voitti alle 17-vuotiaiden maailmanmestaruuden vuonna 2018 ja alle 19-vuotiaiden maailmanmestaruuden vuonna 2019.https://www.usab.com/basketball/players/mens/m/mobley-evan.aspx == Lähteet == * Evan Mobley Stats Basketball-Reference.com === Viitteet === Luokka:Yhdysvaltalaiset koripalloilijat Luokka:Vuonna 2001 syntyneet Luokka:Elävät henkilöt
Lake and Peninsulan piirikunta

Lake and Peninsulan piirikunta () on Yhdysvaltojen Alaskan osavaltiossa sijaitseva piirikunta. Sen väkiluku oli 1 476 vuonna 2020. Piirikunnan hallintokeskus on King Salmon. Piirikunta on perustettu 1989. == Lähteet == == Aiheesta muualla == Luokka:Alaskan piirikunnat
Ketchikan Gatewayn piirikunta

Ketchikan Gatewayn piirikunta () on Yhdysvaltojen Alaskan osavaltiossa sijaitseva piirikunta. Sen väkiluku oli 13 948 vuonna 2020. Piirikunnan hallintokeskus on Ketchikanin kaupunki. Piirikunta on perustettu 1963. == Lähteet == == Aiheesta muualla == Luokka:Alaskan piirikunnat
Adigrat

Adigrat on kaupunki Etiopian Tigrayn osavaltiossa. Sen asukasluku oli vuoden 2007 väestönlaskennan mukaan 57 588\. ==Maantiede== Adigrat sijaitsee Etiopian Tigrayn osavaltion koillisosassa. Kaupunki sijaitsee tiellä kohti Eritreaa ollen Etiopian puolelta saavuttaessa viimeinen suurempi kaupunki Etiopian puolella. Matkaa Etiopian pääkaupunki Addis Abebaan on 898 kilometriä. Tigrayn pääkaupunki Mekele sijaitsee Adigratista noin 125 kilometriä etelään. Ympäröivä maasto tunnetaan hiekkakivimuodostelmista. ==Historia== Dejazmach (kenraalia vastaava arvonimi) Sabagadis rakennutti tukikohtansa Adigratiin vuonna 1818. Kun Sabagadis kuitenkin kuoli taistelussa oromoja vastaan vuonna 1831 paikka menetti strategisen merkityksensä. Brittien hyökätessä Etiopiaan vuonna 1868 Robert Napierin johtamat brittijoukot pitivät leiriä Adigratissa. Italialaiset miehittivät Adigratin ensimmäisen Italian–Etiopian sodan aikana 25. maaliskuuta 1895 ja paikka linnoitettiin. Sota päättyi Adowan taistelu jälkeen italialaisten tappioon ja he joutuivat rauhaa tehdessään luopumaan myös Adigratista toukokuussa 1896. Italialaiset palasivat kuitenkin toisen Italian–Etiopian sodan aikana lokakuussa 1935. Kaupunki vallattiin takaisin toisen maailmansodan aikana vuonna 1941, mutta myöhemmin vielä 1940-luvulla sitä pitivät hallussaan Tigrayn alueella vaikuttaneet woyane-kapinalliset. Kapina kukistettiin lopulta brittien ilmatuen turvin. Etiopian Derg-hallinnon aikana 1970-luvulla Adigratista tuli yksi hallinnon vastaisen opposition keskuksista. Paikalliset vaikuttivat esimerkiksi Tigrayn kansan vapautusrintaman riveissä. Kaupunki päätyi joksikin aikaa kapinallisten käsiin, mutta Derg jälleenvaltasi sen kesällä 1988. Derg-hallinnon sotilaiden vetäytyessä helmikuussa 1989 kaupunkia tuhottiin. Kaupunki kärsi myös tulituksesta Eritrean–Etiopian sodan aikana vuonna 1998. Kaupunki menestyi taloudellisesti, kun Eritrea ja Etiopia avasivat uudelleen rajansa vuonna 2019. Kuitenkin jo 2020-luvun alussa kaupungissa taisteltiin jälleen Tigrayn kriisin puhjettua. Ensin kaupungin valtasivat hallituksen joukot ja kesällä 2021 Tigrayn kapinalliset. ==Väestö== Adigratin asukasluku oli Etiopian vuoden 2007 väestönlaskennan mukaan 57 588. Vuonna 2001 asukasluku oli noin 46 000, vuonna 1994 37 400, vuonna 1984 16 300 ja vuonna 1967 7 933. ==Lähteet== Luokka:Etiopian kaupungit Luokka:Tigray
Mika Laatikainen

Mika Laatikainen on suomalainen pesäpalloilija. Laatikainen pelasi Superpesistä kaudet 1990–2001 ja kaksi ottelua kaudella 2004. Hän edusti koko uransa Oulun Lippoa ja toimi myös joukkueen kapteenina. https://www.kaleva.fi/viisi-vuoden-1998-suomen-mestaria-on-viela- lipon-e/2260295 Laatikainen saavutti urallaan kaksi SM-kultaa kausina 1994 ja 1998, yhden SM-hopean kaudella 1995 ja kaksi SM-pronssia kausina 1993 ja 2000.https://www.pesis.fi/pesis-info/historia/mitalistit/ Laatikainen pelasi urallaan kuusi Itä–Länsi-ottelua vuosina 1990–1993, 1995 ja 1996. http://www.mrasilainen.com/scripts/W_IL_aakkos.php Hän pelasi ulkokentällä kopparina. Laatikainen pelasi urallaan 326 Superpesiksen runkosarjaottelua. Näissä hän löi kahdeksan kunnaria ja 127 tavallista juoksua, toi 147 juoksua ja keräsi 1217 kärkilyöntiä. Laatikainen pelasi urallaan 22 Superpesiksen ylempää pudotuspeliottelua. Näissä löi neljä tavallista juoksua, toi kolme juoksua ja keräsi 41 kärkilyöntiä. http://www.pesiksenmaailma.fi/index.php/pelaajakortit?pelaajaid=223&view;=pelaajakortti == Lähteet == Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Gustav Nachtigal

Gustav Nachtigal (23. helmikuuta 1834 Eichstedt – 20. huhtikuuta 1885 Guineanlahti) oli saksalainen Afrikan tutkija ja kolonialisti. Papin perheeseen syntynyt Nachtigal jäi varhain orvoksi. Hän valmistui sotilaslääkäriksi vuonna 1857, mutta lähti vuonna 1862 hoitamaan tuberkuloosiaan Algeriaan. Nachtigal opetteli arabiaa ja siirtyi vuonna 1863 lääkäriksi Tunisiin. Vuonna 1868 hän tutustui Gerhard Rohlfsiin, joka antoi hänen tehtäväkseen viedä Bornun sulttaanille Preussin kuninkaan lahjat kiitokseksi Heinrich Barthille ja muille saksalaisille tutkimusmatkailijoille annetusta avusta. Nachtigal lähti matkalle Tripolista vuonna 1869 edeten Murzuqin kautta ensimmäisenä eurooppalaisena Tibestivuoristoon. Hän tutki vuosina 1870–1873 Tšadjärven alueella Bornun, Kanemin ja Bagirmin alueita sekä Charijoen alajuoksua. Nachtigal kääntyi sitten itään aikaisemmin tuntemattomaan Wadaihin. Hän eteni Darfurin ja Kordofanin kautta Khartumiin ja palasi vuonna 1874 Kairosta Saksaan. Nachtigal laati matkastaan kolmiosaisen kuvauksen Sahara und Sudan, joka ilmestyi vuosina 1879–1889. Nachtigalin matka herätti Saksassa suurta huomiota. Vuonna 1882 hänet nimitettiin Saksan pääkonsuliksi Tunisiin. Vuonna 1884 Otto von Bismarck lähetti Nachtigalin valtakunnankomissaariksi Länsi-Afrikkaan, jossa hän perusti Saksan protektoraatit Togomaahan, Kameruniin ja Lounais-Afrikkaan. Nachtigal kuoli paluumatkalla laivalla malariaan. Hänet haudattiin myöhemmin Doualaan. ==Lähteet== Luokka:Saksalaiset tutkimusmatkailijat Luokka:Vuonna 1834 syntyneet Luokka:Vuonna 1885 kuolleet
Kenai Peninsulan piirikunta

Kenai Peninsulan piirikunta () on Yhdysvaltojen Alaskan osavaltiossa sijaitseva piirikunta. Sen väkiluku oli 58 799 vuonna 2020. Piirikunnan hallintokeskus on Soldotnan kaupunki ja suurin asutuskeskus on Kalifornsky. Piirikunta on perustettu 1964. == Lähteet == == Aiheesta muualla == Luokka:Alaskan piirikunnat
Kodiak Islandin piirikunta

Kodiak Islandin piirikunta () on Yhdysvaltojen Alaskan osavaltiossa sijaitseva piirikunta. Sen väkiluku oli 13 101 vuonna 2020. Piirikunnan hallintokeskus on Kodiakin kaupunki. Piirikunta on perustettu 1963. == Lähteet == == Aiheesta muualla == Luokka:Alaskan piirikunnat
Saaho

Saaho on vuonna 2019 ensi-iltansa saanut intialainen toimintatrilleri, jonka käsikirjoitti ja ohjasi Sujeeth. Sen tuottivat Vamsi Krishna Reddy ja Pramod Uppalapati UV Creationsin bannerin alla. Elokuva kuvattiin samanaikaisesti teluguksi, tamiliksi ja hindiksi. Päärooleissa olivat Prabhas ja Shraddha Kapoor, ja se oli ensimmäisen debyytti hindin kielellä ja jälkimmäisen debyytti Etelä-Intian elokuvateollisuuksissa. Salainen agentti ja hänen kumppaninsa etsivät varasta, joka on varastanut 20 miljardia rupiaa. Pian he ymmärtävät, että tapaus liittyy rikollisherran kuolemaan ja nousevaan jengisotaan. Saahon kuvaukset alkoivat elokuussa 2017. Kuvaus tapahtui Intiassa, Yhdistyneissä arabiemiirikunnissa, Romaniassa ja Itävallassa. Se tuotettiin 3,5 miljardin rupian budjetilla ja se on yksi kalleimmista intialaisista elokuvista koskaan. Elokuvan soundtrack julkaistiin T-Seriesin bannerin alla. Saaho sai ensi-iltansa Intiassa elokuvateattereissa ja Imax- teattereissa 30. elokuuta 2019. Vaikka se sai yleisesti epäsuotuisia arvosteluja, jotka kritisoivat käsikirjoitusta, pituutta ja ohjausta, vaikka grafiikat saivatkin kiitosta, se tuotti 4,33 miljardia rupiaa maailmanlaajuisissa lipputuloissa ja oli yksi vuoden eniten tuottaneista intialaisista elokuvista. == Näyttelijät == == Soundtrack == === Telugu === === Tamili === === Hindi === == Lähteet == == Aiheesta muualla == * * Luokka:Vuoden 2019 intialaiset elokuvat Luokka:Intialaiset toimintatrillerit Luokka:Telugunkieliset elokuvat Luokka:Tamilinkieliset elokuvat Luokka:Hindinkieliset elokuvat Luokka:Intialaiset monikieliset elokuvat
Hainesin piirikunta

Hainesin piirikunta () on Yhdysvaltojen Alaskan osavaltiossa sijaitseva piirikunta. Sen väkiluku oli 2 080 vuonna 2020. Piirikunnan hallintokeskus on Haines. Piirikunta on perustettu 1968. == Huomautukset == == Lähteet == == Aiheesta muualla == Luokka:Alaskan piirikunnat
Hot Spot – kuumat paikat

Hot Spot – kuumat paikat () on vuonna 1990 ensi-iltansa saanut yhdysvaltalainen romanttinen rikosdraamaelokuva, jonka on ohjannut Dennis Hopper. Elokuva perustuu Charles Williamsin kirjaan Hell Hath No Fury. Williams toimi myös elokuvan toisena käsikirjoittajana. Hot Spot – kuumat paikat sai maailmanensi-iltansa Toronton elokuvajuhlilla 8. syyskuuta 1990. Video-oppaassa vuodelta 1994 Bello Romano kirjoitti, että ohjaaja Hopper on kyennyt pitämään yksinkertaisen film noir -juonen jännittävänä viriilillä yleisotteella ja perinteisillä hahmoilla. Hän antoi elokuvalle neljä tähteä viidestä, mikä vastaa sanallista arviota ”erinomainen”.Video-opas 95, WSOY 1994. == Näyttelijät == == Lähteet == == Aiheesta muualla == * Luokka:Vuoden 1990 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset romaaneihin perustuvat elokuvat Luokka:Film noir -elokuvat
Juha Kalajanniska

Juha Kalajanniska on suomalainen pesäpalloilija. Kalajanniska pelasi Superpesistä kaudet 1996–2000 ja kaudet 2002–2004. Kalajanniska edusti urallaan Superpesiksessä Haapajärven Pesä-Kiiloja, Oulun Lippoa, Kiteen Palloa ja Pattijoen Urheilijoita. Oulun Lipossa pelatessaan Kalajanniska voitti SM- kullan kaudella 1998.https://www.pesis.fi/pesis-info/historia/mitalistit/ Kalajanniska pelasi urallaan kaksi Itä–Länsi-ottelua vuosina 1997 ja 2002. http://www.mrasilainen.com/scripts/W_IL_aakkos.php Hän pelasi lyöjäjokerina. https://www.kaleva.fi/viisi-vuoden-1998-suomen-mestaria-on-viela- lipon-e/2260295 Kalajanniska pelasi urallaan 185 Superpesiksen runkosarjaottelua. Näissä hän löi 11 kunnaria ja 321 tavallista juoksua, toi 34 juoksua ja keräsi 552 kärkilyöntiä. Kalajanniska pelasi urallaan 22 Superpesiksen ylempää pudotuspeliottelua. Näissä hän löi yhden kunnarin ja 32 tavallista juoksua, toi yhden juoksun ja keräsi 52 kärkilyöntiä. Kalajanniska pelasi urallaan 21 Superpesiksen karsintasarjan ottelua. Näissä hän on lyönyt yhden kunnarin ja 46 tavallista juoksua, tuonut kuusi juoksua ja kerännyt 81 kärkilyöntiä. http://www.pesiksenmaailma.fi/index.php/pelaajakortit?pelaajaid=1366&view;=pelaajakortti Kalajanniska oli perustamassa Jyväskylän Kiri 2020 -seuraa ja toimii seuran puheenjohtajana.Jyväskylän tänään perustettu pesäpalloseura tähtää mitaleille kymmenessä vuodessa – nyt haussa suora Ykköspesispaikka Hänen poikansa Oskari Kalajanniska on liigatason jääkiekkoilija.Huippupesäpalloilijan pojasta tuli SM-liigakiekkoilija – ”Iskällä oli enemmän mahaa” == Lähteet == Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Gerhard Rohlfs (tutkimusmatkailija)

Gerhard Friedrich Rohlfs (14. huhtikuuta 1831 Vegesack – 2. kesäkuuta 1896 Rüngsdorf) oli saksalainen Afrikan tutkija. Gerhard Rohlfs syntyi bremeniläisen lääkärin perheeseen. Hän jätti koulun kesken ja osallistui Saksan–Tanskan sotaan vuosina 1849–1850. Rohlfs opiskeli sen jälkeen lääketiedettä, mutta liittyi sitten armeijaan, josta hän karkasi Ranskan muukalaislegioonaan. Rohlfs osallistui Algerian valloitukseen vuosina 1856–1860 ja toimi lääkärinä Marokon Fèsissä vuosina 1861–1862. Rohlfs tutki vuosina 1862–1864 Saharan länsiosia Marokossa ja eteni sitten Touatin ja Ghadamésin kautta Tripoliin. Vuosina 1865–1867 hän matkusti Tripolista Murzuqin kautta Bornuun ja Benuejoelle ja edelleen Guineanlahden rannalle Lagosiin. Vuosina 1868–1869 Rohlfs teki matkan Bengasista Kyrenaikan ja Libyan autiomaan läpi Siwaan ja Aleksandriaan. Vuosina 1873–1874 hän johti saksalaista tutkimusretkikuntaa Egyptissä. Rohlfsin viimeinen matka vuosina 1878–1879 Tripolista Wadaihin epäonnistui, mutta hän kävi ensimmäisenä eurooppalaisena Kufran keitailla ja palasi sitten Bengasiin. Rohlfs kävi Vilhelm I:n lähettiläänä Yohannes IV:n luona Etiopiassa vuosina 1880–1881. Vuosina 1884–1885 hän toimi Saksan pääkonsulina Sansibarissa. Rohlfs oli tutkijana itseoppinut ja hänen tieteelliset havaintonsa vaikuttavat usein harrastelijamaisilta. Hänen tutkimusmatkansa voidaan nähdä osana varhaista saksalaista kolonialismia. ==Lähteet== Luokka:Saksalaiset tutkimusmatkailijat Luokka:Vuonna 1831 syntyneet Luokka:Vuonna 1896 kuolleet
Päämäärä tuntematon

Päämäärä tuntematon on vuonna 2017 Tampereen Komediateatterilla ensi-iltansa saanut näytelmä. Sen on kirjoittanut Panu Rajala ja ohjannut Panu Raipia. Näytelmän kaikki 24 roolia esittää Tuukka Huttunen. Näytelmän keskiössä on Väinö Linna, joka kirjoittaa teostaan Tuntematon sotilas. Kirjan monet hahmot, sekä muun muassa Linnaa ympäröivät kriitikot heräävät näytelmässä henkiin. Tampereen Komediateatterin syksyn 2017 Päämäärä tuntemattoman esitykset myytiin loppuun kahdessa päivässä. Teatterin johtaja, näytelmän ohjaaja Panu Raipia kertoi ensi-ilta vastaanoton olleen yllättävän vahva. Näytelmää on esitetty uudelleen Komediateatterilla ja myös ainakin Turussa ja Hämeenlinnassa. Tekijät * Panu Rajala (kirjoittaja) * Panu Raipia (ohjaaja/lavastaja) * Ilari Kellokoski (videosuunnittelu) * Kaisa Loponen (pukusuunnittelu) * Tuukka Huttunen (roolit) == Aiheesta muualla == * Panu Rajalan nettisivut - Päämäärä tuntematon * Tampereen Komediateatteri - Päämäärä tuntematon == Lähteet == Luokka:Suomalaiset näytelmät
Montero (albumi)

Montero on yhdysvaltalaisen rap-artistin Lil Nas X:n esikoisalbumi, joka julkaistiin 17. syyskuuta 2021 Columbia Recordsin kautta. Albumilta on julkaistu singlet ”Montero (Call Me by Your Name)”, ”Sun Goes Down”, ”Industry Baby” ja ”That’s What I Want”. Sen kappaleilla vierailee monia nimekkäitä muusikoita, kuten Megan Thee Stallion, Elton John, Miley Cyrus ja Doja Cat. == Kappaleet == # # # # # # # # # # # # # # # == Listasijoitukset == Lista Sijoitus Lähde Britannian albumilista 2. Sverigetopplistan 1. Suomen virallinen albumilista 2. VG-lista 1. Saksan albumilista 13. Hitlisten 1. Billboard 200 2. == Lähteet == Luokka:Vuoden 2021 esikoisalbumit Luokka:Yhdysvaltalaiset hip hop -albumit
Ryōkan

Ryōkan, lisänimi Daigū, maallikkonimi Yamamoto Eizō (1758 Izumozaki, Japani – 1831 Shimazaki, Japani) oli japanilainen runoilija ja zen-munkki. Ryōkan oli 18-vuotias, kun hän ryhtyi munkiksi. Hän teki pyhiinvaellusmatkoja eri puolille Japania mutta asettui 48-vuotiaana kotiseudulleen erakoksi. Hän kirjoitti kiinankielisiä tanka-runoja, jotka olivat lapsenomaisia ja iloisia. ==Suomennetut teokset== * Suuri hupsu, runokokoelma, suom. Kai Nieminen, Basam 2002 ==Suomennettuja runoja== ;LähdeRyōkan, Luettelo suomennetuista runoista. Lahden kaupunginkirjaston runotietokanta. Päivitetty 27.8.2021, viitattu 28.8.2021 Runoja teoksessa Sateen ääni sillalla: japanilaista runoutta, englannin-, saksan- ja ranskankielisistä käännöksistä suomentanut Tuomas Anhava; toimittanut ja selityksin varustanut Jaakko Anhava. Helsinki: Otava 2007 ISBN 978-951-1-21576-9 * Etäältä tuolta kajahtaa * Kauas vuorille kun menet erakoksi * Kesäiltana hototogisun laulu * Munkki Ryōkanin on kuihduttava * Nyt ovat kaikki kevään linnut palanneet * Pajujen aika laulaen ja nauraen * Pelaan palloa kylän lapsien kanssa * Sadepäivinä sääliksi ;Muita runoja * Mitä jättäisin perinnöksi, kun lähden?, suom. Tuomas Anhava, julkaisussa: Taite: runouslehti, 2005; nro 2 * Sammalen alla virtaa ääneti puro, suom. Tuomas Anhava julkaisussa: Taite: runouslehti 2004, nro 2 * Mikä eilen oli oikein, suom. Kai Nieminen, antologiassa: Maailman runosydän, toim. Hannu Tarmio ja Janne Tarmio, WSOY Helsinki 1998 ISBN 951-0-22134-1 * Kuu ikkunassa, antologiassa: Japanilaisia runoja, suom. G. J. Ramstedt, WSOY 1953 (4. painos 1978 ISBN 951-0-07619-8) ==Lähteet== ==Aiheesta muualla== Luokka:Japanilaiset runoilijat Luokka:Munkit Luokka:Vuonna 1758 syntyneet Luokka:Vuonna 1831 kuolleet
Perthin lentoasema

Perthin lentoasema on kansainvälinen lentoasema Perthissä Australiassa. Se on Australian neljänneksi vilkkain lentoasema matkustajamäärän perusteella. Perthin lentoasema toimii solmukohtana Australian kansalliselle lentoyhtiölle Qantasille sekä Virgin Australialle. Qantas lentää Boeing 787-9 -koneella Perthistä Lontoon Heathrow'n lentoasemalle, mikä on maailman kolmanneksi pisin suora lento. == Lähteet == Luokka:Australian lentoasemat Luokka:Perth (Länsi- Australia)
Tarmola

Tarmola () on Porvoon kaupunginosa,Porvoon kaupunginosat - Porvoo Info 5\. kaupunginosa, Kortteli 741, osa korttelia 281 ja katualueet - ASEMAKAAVAN SELOSTUS joka sijaitsee noin 2 kilometrin päässä Porvoon vanhasta kaupungista koilliseen. Se sijaitsee Loviisantienä tunnetun seututie 170:n varrella, vain muutama kilometriä etelään Porvoonväylästä. Tarmolan palveluihin lukeutuu ruokakaupat K-Supermarket ja Lidl, Alkon myymälä, Tokmanni, Rinta-Jouppi ja Veikon Kone. Tarmola on myös tunnettu Brunbergin ja Pienen Suklaatehtaan myymälöistä.Brunbergin uusi vierailukeskus miljoonainvestointi – Valmistuu ensi kesäksi - ItäväyläPorvoon suklaisin rakennus avattiin Tarmolassa – Brunbergin uusi Tehtaanmyymälä kääntää sivun maan vanhimman makeisvalmistajan 150 vuoden historiassa - UusimaaPieni Suklaatehdas - Porvoo.fi == Lähteet == == Aiheesta muualla == * Tarmola - Fonecta Luokka:Porvoon kaupunginosat
Beluga (1905)

Beluga (, ) oli Venäjän keisarikunnan laivaston Som-luokan sukellusvene ensimmäisessä maailmansodassa. == Valmistus == Alus tilattiin Pietarista Nevskin laivanrakennus ja konepajalta, missä köli laskettiin toukokuussa 1904. Alus laskettiin vesille 1905 ja otettiin palvelukseen 26. toukokuuta 1906.Polmar & Noot 1991 s. 228 == Palvelus == Palvelukseen otettaessa alus liitettiin Itämeren laivastoon. Se poistettiin 1917 alusluettelosta ja estääkseen saksalaisten käsiin joutumisen miehistö upotti aluksensa 24. helmikuuta 1918 Tallinnassa. ==Lähteet== * * === Viitteet === Luokka:Som- luokan sukellusveneet
Peskar (1905)

Peskar () oli Venäjän keisarikunnan laivaston Som-luokan sukellusvene ensimmäisessä maailmansodassa. == Valmistus == Alus tilattiin Pietarista Nevskin laivanrakennus ja konepajalta, missä köli laskettiin toukokuussa 1904. Alus laskettiin vesille 1905 ja otettiin palvelukseen 26. toukokuuta 1906.Polmar & Noot 1991 s. 228 == Palvelus == Estääkseen saksalaisten käsiin joutumisen miehistö upotti aluksensa 24. helmikuuta 1918 Tallinnassa. ==Lähteet== * * === Viitteet === Luokka:Som-luokan sukellusveneet
Štšuka (1904)

Štšuka () oli Venäjän keisarikunnan laivaston Som-luokan sukellusvene ensimmäisessä maailmansodassa. == Valmistus == Alus tilattiin Pietarista Nevskin laivanrakennus ja konepajalta, missä köli laskettiin toukokuussa 1904. Alus laskettiin vesille 15. lokakuuta 1904 ja otettiin palvelukseen heinäkuussa.Polmar & Noot 1991 s. 228 == Palvelus == Estääkseen saksalaisten käsiin joutumisen miehistö upotti aluksensa 24. helmikuuta 1918 Tallinnassa. ==Lähteet== * * === Viitteet === Luokka:Som-luokan sukellusveneet
Sterljad (1905)

Sterljad () oli Venäjän keisarikunnan laivaston Som-luokan sukellusvene ensimmäisessä maailmansodassa. == Valmistus == Alus tilattiin Pietarista Nevskin laivanrakennus ja konepajalta, missä köli laskettiin toukokuussa 1904. Alus laskettiin vesille 1905 ja otettiin palvelukseen 26. toukokuuta 1906.Polmar & Noot 1991 s. 228 == Palvelus == Estääkseen saksalaisten käsiin joutumisen miehistö upotti aluksensa 24. helmikuuta 1918 Tallinnassa. ==Lähteet== * * === Viitteet === Luokka:Som-luokan sukellusveneet
Berylliumhydroksidi

Berylliumhydroksidi (Be(OH)2) on beryllium- ja hydroksidi-ionien muodostama epäorgaaninen ioniyhdiste. Sitä voidaan käyttää metallisen berylliumin ja berylliumyhdisteiden valmistuksessa. ==Ominaisuudet== Huoneenlämpötilassa berylliumhydroksidi on valkoista kiinteää ainetta. Siitä tunnetaan geelimäinen α-muoto, joka muuttuu hitaasti kiteiseksi alkeiskopiltaan ortorombiseksi β-muodoksi. Välivaiheena on metastabiili tetragonaalinen muoto. Yhdiste ei liukene veteen. Berylliumhydroksidin α-muoto on amfoteerista eli liukenee sekä happoihin että emäksiin. Aineen β-muoto on niihinkin liukenematon. Kuumennettaessa berylliumhydroksidi hajoaa berylliumoksidiksi. Berylliumhydroksidi on myrkyllistä.Donald J. Kaczynski:Beryllium Compounds, Kirk-Othmer Encyclopedia of Chemical Technology, John Wiley & Sons, New York, 2011.Mark Svilar, Gary Schuster, Terence Civic, Phillip Sabey, Edgar Vidal, Stephen Freeman, Günter Petzow, Fritz Aldinger, Sigurd Jönsson, Peter Welge, Vera Kampen, Thomas Mensing & Thomas Brüning:Beryllium and Beryllium Compounds, Ullmann's Encyclopedia of Industrial Chemistry, John Wiley & Sons, New York, 2013. ==Valmistus ja käyttö== Berylliumhydroksidia saostuu berylliumliuoksista emästen avulla. Teollisesti bertrandiittimineraali liuotetaan rikkihappoon ja berylliumhydroksidi saostetaan karbonaateilla tai hydroksideilla. Berylliumhydroksidia käytetään metallisen berylliumin ja berylliumyhdisteiden kuten berylliumoksidin tai berylliumfluoridin valmistukseen. ==Lähteet== Luokka:Berylliumyhdisteet Luokka:Hydroksidit
Hugh Clapperton

Hugh Clapperton (18. toukokuuta 1788 Annan – 13. huhtikuuta 1827 Sokoto) oli brittiläinen laivaston upseeri ja tutkimusmatkailija. Hän teki kaksi tutkimusmatkaa läntiseen Afrikkaan, joista jälkimmäisellä kuoli. Clapperton syntyi Skotlannissa lääkärin perheeseen. Hän palveli Britannian sotalaivastossa Kanadassa ja Länsi-Intiassa. Vuonna 1820 hänet valittiin hallituksen rahoittamaan Bornun-retkikuntaan, jonka tehtävänä oli tutkia muun muassa Nigerjoen kulkua. Walter Oudneyn johtama retkikunta lähti vuonna 1821 Tripolista Murzuqiin, josta he etenivät Ghatiin ja tutkivat Ahaggarvuoria. Clapperton, Oudney ja Dixon Denham jatkoivat matkaa kohti etelää Bornuun. He saapuivat Tšadjärvelle ensimmäisinä eurooppalaisina helmikuussa 1823. Retkikunta kävi Bornun pääkaupungissa Kukassa, josta Clapperton ja Oudney jatkoivat kohti Nigerjokea Denhamin lähtiessä tutkimaan yksin Tšadjärveä. Clapperton ja Oudney saapuivat Kanoon tammikuussa 1824. Oudney kuoli kuumetautiin ja Clapperton jatkoi yksin Sokotoon. Paikalliset muslimijohtajat eivät päästäneet Clappertonia eteenpäin, vaan hän joutui palaamaan Kukaan ja Denhamin kanssa Tripoliin. He saapuivat Lontooseen kesäkuussa 1825. Matka osoitti, että Nigerjoki ei ole yhteydessä Tšadjärveen. Clapperton ryhtyi pian järjestämään uutta tutkimusmatkaa Länsi-Afrikkaan, jossa tehtävänä oli käydä Timbuktussa ja selvittää lopullisesti Nigerjoen kulkureitti. Retkikuntaan kuuluivat muun muassa Richard Lemon Lander ja hausaopas William Pascoe. Clappertonin retkikunta saapui Lagosin lähelle Badagryyn marraskuussa 1825. Sen matkatessa pohjoiseen useimmat osallistujista sairastuivat trooppisiin tauteihin. Ainoastaan Clapperton ja Lander onnistuivat pääsemään Oyon pääkaupunkiin Katungaan tammikuussa 1826. Kahden kuukauden kuluttua he saapuivat Nigerjoelle Bussaan. Ylitettyään joen Clapperton ja Lander jatkoivat Sokotoon, jossa he yrittivät yli vuoden ajan löytää oppaita Timbuktuun ja sieltä Nigeriä alas joen suuhun. Clapperton kuoli Sokotossa ilmeisesti punatautiin, ja Lander palasi hänen muistiinpanojensa kanssa Englantiin. Clappertonin molempien matkojen päiväkirjat julkaistiin vuosina 1828–1829. Ne sisältävät muun muassa ensimmäiset eurooppalaiset hausakansan kuvaukset. Richard Lander palasi Länsi-Afrikkaan 1830-luvun alussa ja osoitti oikeaksi Clappertonin teorian, että Niger laskee Guineanlahteen. ==Lähteet== == Kirjallisuutta == * == Aiheesta muualla == Luokka:Brittiläiset tutkimusmatkailijat Luokka:Vuonna 1788 syntyneet Luokka:Vuonna 1827 kuolleet
Gundetin taistelu

Gundetin taistelu oli Etiopiassa Gundetissa (tai Gondat) 16. marraskuuta 1875 käyty taistelu Egyptin–Etiopian sodassa. Taistelu liittyi Egyptin kediivi Ismailin pyrkimyksiin laajentua Itä-Afrikkaan. Taistelu päättyi kuitenkin egyptiläisen armeijan tuhoutumiseen. Seuraavana vuonna egyptiläiset yrittivät uudelleen kärsien toisen tappion Guran taistelussa. Lopulta laajentumishaaveista luovuttiin. ==Tausta== Egyptin kediivi Ismail oli suurelta osin irrottautunut Osmanien valtakunnan muodollisesta herruudesta ja tehnyt Egyptistä käytännössä itsenäisen valtion. Hän halusi myös nostaa Egyptin asemaa Euroopan suurvaltojen kaltaiselle tasolle. Yksi tapa tähän oli laajentumispolitiikka, mikä oli puolestaan mahdollista Niiliä pitkin etelään ja Itä-Afrikkaan. Tarkoitusta varten Ismail pyrki myös tehostamaan armeijaansa palkkaamalla ulkomaalaisia upseereja. Hän antoi 17.–18. syyskuuta 1875 joukoilleen määräyksen vallata koko Niilin ja Intian valtameren välisen alueen. Osana tätä Søren Adolph Arendrupin komentama egyptiläinen armeija alkoi edetä Etiopiaan, missä keisari Yohannes IV vastasi egyptiläiseen uhkaan julistamalla Egyptille sodan 25. lokakuuta 1875. ==Taistelu== Etiopiaan edennyt egyptiläisarmeija käsitti joukoissa palvelleen amerikkalaisen eversti William McEntyre Dyen mukaan noin 2 500 sotilasta. Joissakin muissa lähteissä mainitaan lukema 3 000. Egyptiläiset olivat joka tapauksessa alivoimaisia etiopialaisiin nähden, mutta nykyaikaisemmin aseistettuja. Egyptiläiset ylittivät Marabjoen saapuen nykyisen Tigray alueen sydänmaille. He kohtasivat 16. marraskuuta 1875 etiopialaiset joukot Gundatissa (Gondat), jotka surmasivat lähes kaikki egyptiläiset ja vain muutamat pääsivät pakoon taistelukentältä. Etiopialaisten tappiot olivat noin 550 kaatunutta ja 400 haavoittunutta. Etiopialaiset saivat sotasaaliina 2 500 Remington-kivääriä, 14 tykkiä, tykistöraketteja ja 20 000 Maria Theresan taaleria. ==Seuraukset== Egyptiläiset olivat kärsineet murskaavan tappion. Yohannes IV piti sotaa jo voitettuna ja suuri osa etiopialaisista sotilaista päästettiin palaamaan koteihinsa. Egyptiläiset yrittivät kuitenkin Etiopian valtausta vielä toistamiseen, mutta toinen yritys päättyi samaan tapaan nöyryyttävään epäonnistumiseen Guran taistelussa maaliskuussa 1876. Lopulta maiden välinen sota johti Egyptin hallitsijan luopumiseen haaveista Itä-Afrikan liittämisestä Egyptin alaisuuteen. ==Lähteet== Luokka:Egyptin taistelut Luokka:Etiopian sotahistoria Luokka:1875
Matheus Cunha

Matheus Santos Carneiro Da Cunha (s. 27. toukokuuta 1999 João Pessoa, Brasilia) on brasilialainen jalkapalloilija. Hän edustaa englantilaisseura Wolverhampton Wanderersia. Cunha voi pelata sekä hyökkääjänä että hyökkäävänä keskikenttäpelaajana.Cunha, un talento olímpico en la gran lista de ilustres brasileños rojiblancos Club Atlético de Madrid (Luettu 28. elokuuta 2021) == Seurajoukkueura == Cunhan kasvattajaseura hänen kotimaassaan oli Coritiba, josta hän siirtyi vuonna 2017 sveitsiläiseen Sioniin. Yhden Sveitsin Superliigassa vietetyn kauden jälkeen Cunha pelasi kaksi kautta Bundesliigassa RB Leipzigin riveissä. Pelattuaan vielä yhden kauden Saksassa, Hertha Berlinin miehistössä, hän siirtyi kesän 2021 päätteeksi Atléticoon, jonka kanssa hän solmi viisivuotisen sopimuksen.¡Bienvenido, Cunha! Club Atlético de Madrid (Luettu 28. elokuuta 2021) Kevätkauden 2023 hän oli lainalla Englannin Valioliigan Wolverhamptonissa ja siirtyi tämän jälkeen seuraan pysyvästi 50 miljoonan euron siirtosummalla. == Maajoukkueura == Heinäkuussa 2021 Cunha edusti maataan Tokion kesäolympialaisissa, jossa Brasilia voitti kultamitalin. Cunha pelasi viisi ottelua ja teki turnauksessa kolme maalia, joista yhden loppuottelussa.Brazil Olympic Team - Club profile 20/21 Transfermarkt (Luettu 10. toukokuuta 2022) Hän teki ensiesiintymisensä Brasilian A-maajoukkueessa syyskuussa 2021 Chileä vastaan pelatussa MM-karsintaottelussa.Matheus Cunha - National team Transfermarkt (Luettu 10. toukokuuta 2022) == Lähteet == Luokka:Brasilialaiset jalkapalloilijat Luokka:Brasilialaiset olympiavoittajat Luokka:Vuonna 1999 syntyneet Luokka:Elävät henkilöt
Montero (Call Me by Your Name)

Montero (Call Me by Your Name) on yhdysvaltalaisen rap-artistin Lil Nas X:n kappale tämän esikoisalbumilta Montero. Kappale julkaistiin singlenä 26. maaliskuuta 2021, mutta siitä oli julkistettu ensimmäinen lyhyt ote jo heinäkuussa 2020. Kappale nousi singlelistan ensimmäiselle sijalle Yhdysvalloissa, Isossa-Britanniassa ja Suomessa. Vuoden 2021 kesäkuuhun mennessä single oli myynyt kaksinkertaista platinaa Yhdysvalloissa. Kappaleen ovat tuottaneet Omer Fedi, Roy Lenzo ja Take a Daytrip. Sen ovat säveltäneet ja sanoittaneet Montero Hill, David Biral, Denzel Baptiste, Fedi ja Lenzo. Kappaleen musiikkivideo julkaistiin samana päivänä singlen kanssa ja sitä katsottiin muutaman ensimmäisen päivän aikana yli 34 miljoonaa kertaa. Videon ohjasivat Lil Nas X ja ukrainalainen Tanu Muino. Lil Nas X:n mukaan sitä on inspiroinut animaatiosarja Paavo Pesusieni, elokuva Call Me by Your Name ja FKA Twigsin ”Cellophane”-kappaleen musiikkivideo. Videolla nähdään erilaisia myyttisiä, historiallisia ja uskonnollisia tilanteita. Yhdessä niistä Lil Nas X antaa sylitanssin paholaiselle. Video on herättänyt paljon eriäviä mielipiteitä. Sitä on kehuttu taiteelliseksi ja sen queer-teemaa on pidetty tärkeänä, mutta videota on kutsuttu myös satanistiseksi ja häpeälliseksi. Myös kappaleen musiikkivideon teemaa mukaileva esitys vuoden 2021 BET Awards -palkintogaalassa herätti paheksuntaa, kun Lil Nas X suuteli lavalla miestanssijaa. Lil Nas X piti esityksestä saamiaan kommentteja homofobisina. == Lähteet == == Aiheesta muualla == * Luokka:Vuoden 2021 kappaleet Luokka:Yhdysvaltalaiset hip hop -kappaleet Luokka:Suomen singlelistan ykköset Luokka:Billboard Hot 100 -listan ykköset Luokka:Britannian singlelistan ykköset
Guran taistelu

Guran taistelu oli toinen Egyptin–Etiopian sodan taisteluista 7. – 9. maaliskuuta 1876. Guran taistelu seurasi aikaisempaa egyptiläisten tappiota Gundetin taistelussa edellisenä vuonna. Guran taistelu päättyi kuitenkin aikaisemman tapaan egyptiläisten tappioon ja tällä kertaa he luopuivat viimein yrityksistään laajentua kohti Etiopiaa. ==Tausta== Egyptin kediivi Ismail oli suurelta osin irrottautunut Osmanien valtakunnan muodollisesta herruudesta ja tehnyt Egyptistä käytännössä itsenäisen valtion. Hän halusi myös nostaa Egyptin asemaa Euroopan suurvaltojen kaltaiselle tasolle. Yksi tapa tähän oli laajentumispolitiikka. Laajentuminen oli puolestaan mahdollista Niiliä pitkin etelään ja Itä-Afrikkaan. Vuonna 1875 egyptiläiset yrittivät laajentua Etiopiaan, jossa he kärsivät kuitenkin tappion Etiopian keisari Yohannes IV:n joukoille Gundetin taistelussa 16. marraskuuta 1875. Egyptiläiset olivat aseistukseltaan etiopialaisiin nähden nykyaikaisempia, mutta määrällisesti selvästi alivoimaisia. Ensimmäinen tappio ei vielä lannistanut egyptiläisiä, vaan he yrittivät seuraavana vuonna uudestaan. Tällä kertaa egyptiläiset keräsivät myös aikaisempaa huomattavasti suuremman sotajoukon. ==Taistelu== Helmikuussa 1876 noin 20 000:n miehen egyptiläinen armeija ylitti Merebjoen Etiopiaan. Etiopiassa egyptiläiset alkoivat linnoittaa Guraa ja Kayakoria. Etiopian keisari Yohannes IV oli aikaisemman taistelun voitettuaan kotiuttanut suuren osan sotilaistaan. Nyt hän kutsui etiopialaisia takaisin palvelukseen. Etiopiassa suuri määrä sotureja vastasi kutsuun. Etiopian eri alueista vain Shewa ei lähettänyt joukkoja keisarille. Joidenkin lähteiden mukaan etiopialaisia kerääntyi jopa 200 000. Egyptiläiset ja etiopialaiset ottivat yhteen kolmipäiväisessä taistelussa Gurassa 7. – 9. maaliskuuta 1876. Taistelun lopputulos oli jälleen uusi tappio egyptiläisille. Etiopialaiset saivat suuren sotasaaliin, johon lukeutui esimerkiksi tuhansia Remington- kiväärejä ja 20 tykkiä. ==Seuraukset== Guran taistelu päätti Egyptin laajentumishaaveet kohti Etiopiaa. Ismail joutui taipumaan nöyryyttävään rauhaan ja hän luopui myös haaveista hallita Punaisenmeren rannikkoa. Etiopiassa Yohannes IV pystyi saadun sotasaaliin avulla varustamaan maan historian ensimmäisen nykyaikaisesti varustetun sotajoukon. ==Lähteet== Luokka:Egyptin taistelut Luokka:Etiopian sotahistoria Luokka:1876
Stay (The Kid Laroin ja Justin Bieberin kappale)

Stay on australialaisartisti The Kid Laroin ja kanadalaislaulaja Justin Bieberin kappale, joka julkaistiin singlenä 9. heinäkuuta 2021 Columbia Recordsin kautta. Se julkaistiin myös The Kid Laroin F*ck Love -mixtapen deluxe-versiolla F*ck Love 3: Over You. Kappale nousi Billboard Hot 100 -listan kärkeen vietettyään listalla yhteensä neljä viikkoa. Se on The Kid Laroin ensimmäinen ja Bieberin kahdeksas listaykkönen Yhdysvalloissa. Kappale kohosi myös Suomen virallisen singlelistan ja ruotsalaisen Sverigetopplistanin ensimmäiselle sijalle. Kappale on järjestyksessä toinen The Kid Laroin ja Bieberin yhteistyökappale. Ensimmäinen, ”Unstable”, julkaistiin maaliskuussa 2021 Bieberin albumilla Justice. == Listasijoitukset == Lista Sijoitus Lähde Dutch Single Top 100 1. ARIA Singles Chart 1. Irlannin singlelista 2. Britannian singlelista 2. Italian singlelista 3. Canadian Hot 100 1. VG- lista 1. Ranskan singlelista 3. Sverigetopplistan 1. Saksan singlelista 1. Suomen virallinen singlelista 1. Singles Top 100 2. Hitlisten 1. Billboard Hot 100 1. == Myynti ja myyntipalkinnot == Valtio Myynti Myyntipalkinto Lähde Iso-Britannia (BPI) 600 000* platinalevy Yhdysvallat (RIAA) 2 000 000* 2 × platinalevy * myynti laskettu myyntipalkinnon perusteella == Lähteet == == Aiheesta muualla == * Luokka:Vuoden 2021 kappaleet Luokka:Australialaiset musiikkikappaleet Luokka:Justin Bieberin kappaleet Luokka:Synthpop-kappaleet Luokka:Suomen singlelistan ykköset Luokka:Billboard Hot 100 -listan ykköset Luokka:Pop-rap-kappaleet
Suomen Kiovan-suurlähetystö

Suomen Kiovan-suurlähetystö on Suomen edustusto Ukrainan pääkaupungissa Kiovassa. Edustustoa on syksystä 2022 lähtien johtanut suurlähettiläs Jaakko Lehtovirta. Hänen edeltäjänsä oli Päivi Laine. Kiovan suurlähetystö on ollut ainakin 2010-luvun alkupuolella verraten vilkas Suomeen ja Schengen-alueelle haettavien viisumien ja oleskelulupien myöntöpaikka. Sittemmin lupa-asioiden haku on eriytetty suurlähetystöstä erillään sijaitsevaan, VFS Globalin ylläpitämään ja ajanvarauksella toimivaan hakupisteeseen Gulliver- ostoskeskuksen rakennuksessa. Venäjän hyökkäyssodan (24.2.2022–) vuoksi suurlähetystön tavanomainen asiakaspalvelu suljettiin toistaiseksi helmikuussa 2022. Kolmen kuukauden poissaolon jälkeen suurlähetystö jatkoi toimintaansa Kiovassa supistetussa mittakaavassa. == Katso myös == * Suomen ja Ukrainan suhteet == Lähteet == == Aiheesta muualla == * Suomi ulkomailla: Ukraina (finlandabroad.fi) * Suomen edustustot ulkomailla (um.fi) Luokka:Kiovan rakennukset ja rakennelmat Luokka:Suomen ja Ukrainan suhteet Kiova
Claude Abravanel

Claude Abravanel (; 16. heinäkuuta 1924 Montreux, Sveitsi – 14. joulukuuta 2012) oli israelilainen säveltäjä ja musikologi.Claude Abravanel The National Library of Israel Abravanel opiskeli vuosina 1944–1948 musiikin teoriaa ja pianonsoittoa Dinu Lipattin johdolla Geneven musiikkikonservatoriossa. Vuosina 1948–1951 hän opiskeli sävellystä Arthur Honeggerin ja pianonsoittoa Yvonne Leféburen johdolla École normale de musique de Parisissa. Abravanel muutti vuonna 1951 Israeliin ja pääsi vuosi myöhemmin musiikin teorian, harmonian ja kontrapunktin luennoitsijaksi Jerusalemin Rubin-musiikkiakatemiaan. Vuonna 1958 hän perusti akatemiaan musiikkikirjaston, jota johti, kunnes jäi eläkkeelle vuonna 1992. Vuodesta 1965 Abravanel perusti akatemiaan soitinmuseon ja vuonna 1988 israelilaisen musiikin arkiston; molempia hän johti vuoteen 2004. Vuonna 1993 hän aloitti toimimisen Israelin kansalliskirjaston musiikkiosaston vapaaehtoisena arkistonhoitajana. Abravanel sävelsi orkesteri-, kamari- ja soolosoitinmusiikkia sekä lauluja. == Lähteet == Luokka:Israelilaiset säveltäjät Luokka:Israelilaiset musiikkitieteilijät Luokka:Vuonna 1924 syntyneet Luokka:Vuonna 2012 kuolleet
Nathan Law

Nathan Law Kwun-chung (, s. 13. heinäkuuta 1993) on hongkongilainen demokratia-aktivisti, poliitikko ja opiskelijaliikkeen entinen johtaja. == Tausta ja yksityiselämä == Law syntyi Manner-Kiinan puolella Shenzhenissä ja muutti Hongkongiin ollessaan 6-vuotias. Law’n isä pakeni Hongkongiin jo 1970-luvulla ja teki töitä mm. rakennusalalla kun taas äiti hoiti kolmilapsista perhettä, joka eli pienillä tuloilla. Law on opiskellut kulttuurintutkimusta hongkongilaisessa Lingnan-yliopistossa. Vuonna 2020 hän valmistui Yalesta ja palasi Hongkongiin. Vuoteen 2019 asti Law oli parisuhteessa toisen hongkongilaisen aktivistin, Tiffany Yuenin, kanssa. Erosta huolimatta entinen pari on pysynyt ystävinä. == Ura aktivistina ja poliitikkona == Syyskuussa 2014 Law osallistui mielenosoitukseen, jossa vastustettiin Manner-Kiinan sanelemaa lakia, jolla estettiin yleisen ja yhtäläisen äänioikeuden käyttöönotto kaupungissa. Tämän jälkeen mielenosoittajat valtasivat Kansalaistorin ja hallintorakennuksen 79 päivän ajaksi, mikä johti yhteydenottoihin poliisin kanssa. Law pidätettiin osallisuudestaan mielenosoituksiin. Maaliskuussa 2015 Law valittiin Hongkongin opiskelijaliiton pääsihteeriksi. Yksi merkittävimmästä haasteista, joita Law kohtasi kaudellaan, oli joukko yliopistoja, jotka pyrkivät irtautumaan liitosta.. === Poliittinen ura === Law on sitä mieltä, että Hongkongin työssäkäyvän väestön asema on huonontunut oleellisesti sen jälkeen kun kaupunki siirtyi Kiinalle vuonna 1997, mikä kannusti häntä vaikuttamaan asioihin. Vuonna 2016 asettui ehdolle Hongkongin lainsäädäntöneuvostonvaaleissa. Law sai vaaleissa 50 818 ääntä ja hänestä tuli Hongkongin historian nuorin parlamentaarikko, mitä Law itse kutsui ”ihmeeksi”. Vaaleja varten Law oli mukana perustamassa uutta puoluetta nimeltä Demosistō, joka kannatti laajaa itsehallintoa Hongkongille sekä kansanäänestyksen järjestämistä kaupungin tulevaisuudesta vuoden 2047 jälkeen, kun yksi maa, kaksi järjestelmää -sopimuksen on määrä päättyä. Edustajien valatilaisuudessa Law korotti äänenkorkeuttaan, minkä johdosta hänen vannomansa vala muuttui kysymykseksi. Tämä johti lopulta siihen, että Law ei voinut ottaa edustajanpaikkaansa vastaan. == Pako Hongkongista == Hongkongin kansallisen turvallisuuden lain tultua voimaan Law’n toiminnasta tuli demokratia- aktivistina tuli suurimmilta osin laitonta. Varotoimena Demosistō, jonka johtohahmoihin Law kuului, lakkautti toimintansa. Päivä lain voimaan tulon jälkeen, 1. heinäkuuta 2020, Law pakeni Hongkongista ja muutti Lontooseen.. Huhtikuussa 2021 Law’lle myönnettiin turvapaikka Yhdistyneestä kuningaskunnasta. Samassa yhteydessä ulkoministeri Dominic Raab lupasi 43 miljoonaa puntaa auttaakseen hongkongilaisia asettumaan Britanniaan. Päätöksen tultua julki Kiinan ulkoministeriön tiedottaja Zhao Lijian syytti Britanniaa rikollisten suojelemisesta. == Bibliografia == * Law, Nathan; Fowler, Evan: Freedom: How we lose it and how we fight back, (2021) Random House. == Lähteet == Luokka:Vuonna 1993 syntyneet Law Luokka:Poliittinen sorto Kiinassa Luokka:Elävät henkilöt
Syväkankaan koulu

Syväkankaan koulu on Kemissä Syväkankaalla sijaitseva peruskoulu. Koulussa on luokka-asteita 1-9, pienryhmä, maahanmuuttajien valmistava opetus sekä esiopetus. Koulussa opiskelee noin 550 oppilasta. Koulun rehtorina toimii Mika Timonen. Henkilökuntaa koulussa on noin 50. Oppilaat asuvat pääasiassa keskustassa, Haukkarissa, Syväkankaalla ja Takajärvellä. Syväkankaan koulu on peruskorjattu ja laajennettu vuonna 2011. Koomikko Jope Ruonansuu kävi lapsuutensa Syväkankaan koulussa. Ruonansuu teki aikuisiällään paljon kiusaamisenvastaista työtä, josta esimerkkinä on Syväkankaan koulun auditoriossa olevat Jopen soittimet, kuvat ja muistelmat. Tasavallan presidentti Sauli Niinistö lupasi Ruonansuulle käyvänsä puhumassa Syväkankaan koulun oppilaille kiusaamisesta. Presidentti vieraili koulussa 6. huhtikuuta 2022. Presidentin vierailun johdosta Syväkankaan koululla oli useita toimittajia ja osaa koulun oppilaista haastateltiin muun muassa kiusaamisesta. == Lähteet == Luokka:Kemin peruskoulut
Leena Liusvaara

Leena Liusvaara (s. 1963 Salo) on suomalainen rehtori ja urheiluvaikuttaja. Liusvaara on toiminut Suomen Tanssiurheiluliiton puheenjohtajana vuodesta 2013. Hän on lajiliiton 9. puheenjohtaja ja tähän mennessä hän on toiminut tehtävässä pitempään kuin kukaan edeltäjistä. Liusvaara kuului myös tanssiurheilun kansainvälisen lajiliiton World Dance Sport Federationin hallitukseen vuosina 2017-2021 vastaten WDSF:n viestintäasioista. == Lähteet == Luokka:Suomen oppilaitosten rehtorit Luokka:Suomalaiset urheiluvaikuttajat Luokka:Vuonna 1963 syntyneet Luokka:Elävät henkilöt
Suomen Pekingin-suurlähetystö

Suomen Pekingin-suurlähetystö on Suomen edustusto Kiinan pääkaupungissa Pekingissä. Edustustoa on vuodesta 2017 lähtien johtanut suurlähettiläs Jarno Syrjälä. Suomi oli Tanskan ja Ruotsin tavoin ensimmäisiä länsimaita, jotka tunnustivat Kiinan kansantasavallan ja solmivat maahan diplomaattiset suhteet. Suomi tunnusti Kiinan kansantasavallan 13. tammikuuta 1950. Diplomaattiset suhteet valtioiden välillä solmittiin 28. lokakuuta 1950. Suomen ensimmäinen suurlähettiläs oli Hugo Valvanne, joka jätti valtuuskirjeensä helmikuussa 1951. Pekingin lähetystön toiminta käynnistyi helmikuussa 1952. Myös lähetystön kaupallinen osasto aloitti toimintansa kaupallisen yhteistyön edistämiseksi vuonna 1952. Suomen suurlähetystö sijaitsee toimistopilvenpiirtäjässä. Suomen suurlähetystön edustustiloja ja suurlähettilään virka-asunto sijaitsevat toisaalla. Viisumiasioissa Suomeen pyrkiviä palvelee VFS Globalin hoitama Suomen viisumikeskus. == Lähteet == ==Aiheesta muualla== * Suomi ulkomailla: Kiina (finlandabroad.fi) * Finland- China 70 news and videos (finlandabroad.fi) * Suomen edustustot ulkomailla (um.fi) * Sari Taussi (2.6.2014) Suomen lähetystö juhlistaa puhemiesvierasta Tiananmenin vuosipäivänä (yle.fi) Peking Luokka:Pekingin rakennukset ja rakennelmat Luokka:Kiinan ja Suomen väliset suhteet
Domingos Duarte

Domingos Sousa Coutinho Meneses Duarte (s. 10. maaliskuuta 1995 Cascais, Portugali) on portugalilainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan keskuspuolustaja. == Seurajoukkueura == 3\. elokuuta 2018 Duarte siirtyi kauden kestävällä lainasopimuksella Deportivo La Coruñaan, johon sisältyi osto-optio.Domingos Duarte llega al Dépor cedido con opción de compra Mundo Deportivo. Viitattu 29.8.2021. Hän onnistui maalinteossa uudessa seurassaan heti ensimmäisessä ottelussaan Albacetea vastaan.Un penalti injusto castiga a un Dépor demasiado conservador El Desmarque. Viitattu 29.8.2021. 14\. heinäkuuta 2019 Duarte siirtyi nelivuotisella sopimuksella espanjalaisseura Granadaan. Hänestä maksettiin 3,5 miljoonan euron siirtokorvaus, jonka lisäksi Sporting Clube de Portugal säilytti 25% osuuden pelaajasta tulevaisuudessa maksettavasta siirtokorvauksesta.Comunicado Sporting Clube de Portugal Sporting Clube De Portugal. Viitattu 29.8.2021. Duarte pelasi ensimmäisen ottelunsa Espanjan Primera Divisiónissa 17. elokuuta 2019 Villarrealia vastaan.Spanish Football Villarreal and Granada draw in eight-goal thriller Marca. Viitattu 29.8.2021. Ensimmäisen maalinsa joukkueessa hän teki 5. lokakuuta 2019 ottelussa Real Madridia vastaan.VÍDEO: Domingos Duarte marca mas Real Madrid bate Granada TVI 24. Viitattu 29.8.2021. == Maajoukkueura == Marraskuussa 2019 Duarte sai ensimmäisen kutsunsa Portugalin maajoukkueeseen pelattaviin vuoden 2020 EM- karsintaotteluihin Luxemburgia ja Liettuaa vastaan.João Cancelo e Domingos Duarte convocados por Fernando Santos Record. Viitattu 29.8.2021. 11\. marraskuuta 2020 Duarte teki ensiesiintymisensä maajoukkueessa ystävyysottelussa Andorraa vastaan.Debutants shine as Portugal put seven past Andorra PortuGOAL. Viitattu 29.8.2021. == Lähteet == == Aiheesta muualla == * Domingos Duarten tilastot BDFutbol-sivustolla * Domingos Duarten tilastot Soccerway-sivustolla Luokka:Portugalilaiset jalkapalloilijat Luokka:Vuonna 1995 syntyneet Luokka:Elävät henkilöt
Luís Maximiano

Luís Manuel Arantes Maximiano (s. 5. tammikuuta 1999 Celeirós, Portugali) on portugalilainen jalkapallomaalivahti. Hän edustaa Espanjan Primera Divisiónissa pelaavaa Almeríaa. == Seurajoukkueura == Maximiano pelasi ensimmäisen ammattilaisottelunsa 26. syyskuuta 2019 Taça da Ligassa kotikentällä Rio Avea vastaan.Análise: Rio Ave impôs-se em Alvalade. Sporting fez história (pela negativa) SAPO. Viitattu 29.8.2021. Kaudella 2020–2021 hän menetti ykkösmaalivahdin paikan kesällä joukkueeseen hankitulle Antonio Adánille.Mais duas renovações iminentes no Sporting: Luís Maximiano e Gonçalo Inácio SAPO. Viitattu 29.8.2021. 15\. elokuuta 2021 Maximiano teki nelivuotisen sopimuksen espanjalaisseura Granadan kanssa. Hänestä maksettiin 4,5 miljoonan euron siirtokorvaus.Luis Maximiano, el nuevo guardián de Los Cármenes Marca. Viitattu 29.8.2021. == Lähteet == == Aiheesta muualla == * Luís Maximianon tilastot Soccerway-sivustolla Luokka:Portugalilaiset jalkapallomaalivahdit Luokka:Vuonna 1999 syntyneet Luokka:Elävät henkilöt